
Anexa 
la Hotararea Consiliului local Pârscov nr.______ / 2023 


Regulament de organizare și funcționare 
al pieței mixte Pârscov 
         
Cap.l
Art.1 Prezentul regulament stabileste modalitățile și condițiile în care se asigură administrarea, întreținerea și utilizarea spațiilor , locurilor de comercializare și desfacere ( piața mixtă și alte locuri amenajate în acest scop), precum și drepturile și obligațiile ce revin persoanelor fizice și juridice ce administrează și folosesc aceste locuri publice . În cadrul prezentului Regulament sunt prevăzute și modul de constatare și sancționare a contravențiilor în cazul nerespectării acestuia.
  Art.2 Alin.(1)  Activitățile de administrare a Pieței mixte  din comuna Pârscov, ca serviciu public de interes local.
Alin.(2) Sediul Pieței mixte Pârscov se află în zona centrală a localităţii Pârscov , sat component al Comunei Pârscov .  Identificarea si organizarea Pieței mixte Pârscov este cea din anexa nr.1 a acestui regulament , care face parte integrantă din acesta .
Alin.(3)  Pentru activitatea de administrare a Pieței mixte Pârscov se numește în funcția de administrator o persoană desemnată prin dispoziție a primarului comunei Pârscov .

Cap. ll   Tipul pieței și categoria de mărfuri comercializate
  Art.3 La nivelul comunei Pârscov , Piața mixtă Pârscov este structurată și destinată comercializării produselor agroalimentare, de uz gospodăresc , produse nealimentare de uz gospodăresc , produse nealimentare de uz curent, precum și a unor articole de imbrăcăminte și încălțăminte.
Art.4 Natura produselor și serviciilor de piață care se comercializează este următoarea: legume, fructe, lapte și produse lactate , carne și produse din carne, pește, ouă, produse apicole, produse conservate, flori, semințe și material săditor, păsări și animale mici, unelte și articole de uz gospodăresc , produse industriale, această enumerare nefiind limitativă .
Art.5 (1) Piața mixtă Pârscov funcționează în fiecare  zi de Marți între orele 06.00 și 13.00, accesul comercianților făcându- începând cu orele 05.00 pe poarta principală .
             (2) Spatiile / Halele închise din incinta pieței pot să-și desfășoare activitatea și în afara programului prevazut la alin. (1) , conform unui program aprobat de administratorul pieței.
Cap. lll      Prezentarea ansamblului pieței și a platoului
  Art.6 Suprafața destinată comercializării produselor în cadrul pietei , va funcționa în sectoare distincte amenajate corespunzător pentru vânzarea de:
a) Legume, fructe, flori, răsaduri,semințe și alte asemenea, inclusiv a articolelor anexe și de ambalare – 
80 tarabe 
b) Produse diverse     -  37 tarabe   
c)   Obiecte de ocazie   – 5 locuri
d) produse alimentare : 
      - carne și produse din carne – autoutilitare mobile cu frig și galantar  - 4 locuri  ;
      - pește – 1 spațiu hală pește ; 
      - carne – 1 spațiu hală carne ;
      -lapte și produse lactate - 9 tarabe ( mese hală acoperită) ;
      - pâine și produse de panificație- 4 locuri;
      - servicii de alimentație publică – 4 locuri
e) produse nealimentare :
- articole de uz gospodaresc realizate de mica industrie sau de micii meșteșugari-  15 locuri;
     - articole nealimentare de cerere curentă- 40 locuri;
   f) animale vii, păsări și animale mici –5 locuri (standuri)
 g)  cereale –10 locuri
Art. 7 Comercializarea laptelui și produselor lactate precum și a produselor din carne și a cărnii se face în locuri special amenajate respectându-se normele de igienă , conform reglementărilor în vigoare.
Art.8 Producătorul va prezenta dovada controlului sanitar-veterinar și carnetul de sănătate, după caz, necesare pentru a-și vinde produsele.
 Art.9 Suprafața totală a pieței este de 14921 mp., din care hală construită  1190,00 mp.
 Art.10 Platoul pietei va fi sectorizat in conditiile art.6 din prezentul regulament .
         Pe platoul pietei mixte Pârscov se comercializeaza produse din carne, lapte si produse din lapte, peste, oua si alte produse alimentare in hala acoperita integral, dotata cu mese din inox si vitrine frigorifice, chiuvete din inox cu apa curenta si instalatie electrica. 
	Hala acoperita si inchisa  , in suprafata totala de 90 mp , este compartimentata in 3 spatii distincte      ( spatiu lactate , spatiu peste , spatiu carne)  , dotate cu geamuri tip termopan pe toata lungimea sa si usi distincte a comerciantilor si cumparatorilor. 
             Comercializarea altor produse alimentare, nealimentare si de alimentatie publica se realizeaza prin intermediul unui numar de 117 tarabe (mese din tablă), prevazute cu spatiu de depozitare din metal sub acestea, pe amplasament betonat , amplasate in hala acoperita  .
              Accesul cumparatorilor la produsele comercializate in piața mixtă se face prin intermediul unui numar de 3 alei paralele.
Art.11 In cadrul pietei mixte Pârscov, sunt asigurate servicii care faciliteaza desfasurarea activitatii utilizatorilor in conditii optime, potrivit legii.
Pe teritoriul pietei functioneaza:
a. birou administrativ
b. punct pentru colectarea deseurilor
c. grupuri sanitare publice (toalete ecologice)
d. spațiu păstrarea și închirierea cântarelor
e. cameră materiale de întreținere și curățenie
f. punct intervenție P.S.I și T.D.


     Cap. lV     Serviciile prestate utilizatorilor pietei
  Art.12 Administratorul pietei ofera urmatoarele servicii utilizatorilor pietei :
· verifica daca practicantii de comert cu produse alimentare detin certificat de producator;
· aplica taxele stabilite prin hotărâre a Consiliului local Pârscov ;
· supravegheaza activitatea de comert si practicarea acestuia in mod civilizat;
· raspunde de igiena si salubritatea din piata, in limita competentelor, solicitand comerciantilor pastrarea curateniei si a igienei;
· informeaza privind modul de desfacere a produselor agroalimentare, nereguli aparute pe parcurs, abateri de la normele unui comert civilizat si solicita, la nevoie, sprijinul organelor competente;
· ofera spatii pentru depozitarea marfurilor si a ambalajelor 
· ofera cu titlu gratuit spre folosinta, utilizatorilor pietei, cantarul de control si un cantar ce cantareste peste 30 kg. la o singura cantarire
Art.13 Este interzisa vanzarea in piata a substantelor toxice, inflamabile sau explozive, precum si a armelor de foc si munitie.
Cap. V      Organizarea comertului in piața mixtă 
 Art. 14 Utilizatorii pietei mixte Pârscov sunt:
1) persoane juridice – producatori agricoli care desfasoara ca activitate secundara activitatea de comercializare cu amanuntul a produselor, in baza autorizatiei de functionare;
2) persoane autorizate de ONRC in conf. cu activitatea de producator- 1.1 , I.F. , precum si P.F.A.
3) producatori agricoli – persoane fizice sau juridice care desfasoara o activitate de productie 
4) producatori agricoli – persoane fizice posesoare de certificat de producator valabil pentru anul agricol in curs;
5) persoane autorizate de ONRC cu cod CAEN in conformitate cu activitatea de producator individual si asociatiile acestora, care isi comercializeaza propriile produse agricole si agroalimentare in baza certificatului de producator;
6) persoane juridice care desfasoara activitatea de comercializare cu amanuntul in baza autorizatiei de functionare;
7) persoanele fizice care isi vand ocazional bunuri proprii in piata, conform specificului pietei.

Art. 15 Punerea în circuit comercial a locurilor publice de desfacere și a dotărilor specifice,se realizează prin următoarele modalități:
a) Închiriere anuală tarabă /hala peste / hala carne, reînnoită automat anual in caz de nedenuntare , pe bază de licitație organizată de comisia numită prin dispoziția primarului comunei Pârscov , în condițiile legii . Documentele necesare participării la licitații și conditiile de desfășurare a acestora vor fi stabilite prin dispoziție a primarului comunei Pârscov, în conformitate cu legislația în vigoare .
Un solicitant poate închiria maxim 2 tarabe/spații la o licitație . Dacă, urmare desfasurarii licitațiilor, rămân disponibile tarabe / spații neutilizate , acestea se pot închiria fără restricții , cu respectarea prevederilor prezentului articol .
Taxe inchiriere – pret de pornire a licitațiilor vor fi de :
- 1104 lei / an  ( 92 lei x 12 luni) pentru tarabe / spații piață , cu excepția spații hala pește și hală carne 
- 1824 lei / an (152 lei x 12 luni), pentru spații hală pește și hală carne ,
tarife ce se vor actualiza anual cu indicele de inflație si care pot fi modificate prin hotărâre a Consiliului local Pârscov .
b) Rezervarea pe o perioadă de 1-3 luni a tarabelor neinchiriate se va face pe baza unui contract de rezervare încheiat între administratorul pieței și utilizatori , în care se vor preciza clauzele ce trebuie respectate de ambele părți. Beneficiarii vor putea opta pentru reînnoirea contractului de rezervare la expirarea acestuia , prin cerere efectuată cu cel puțin 5 zile lucrătoare înainte de expirarea contractului, ce se va depune la administratorul pietei . 
În cazul în care titularul contractului de rezervare nu a solicitat prelungirea acestuia in conditiile mentionate anterior , taraba/spatiul  poate fi inchiriat / rezervat/ utilizat in zi desfasurare piata  de solicitanti , în condițiile prezentului regulament  . 
Tarif lunar rezervare tarabă : 92 lei / lună ,
tarif ce se va actualiza anual cu indicele de inflație si care poate fi modificat prin hotărîre a Consiliului local Pârscov .
c) taxa de folosință in zi desfasurare piata  a tarabelor libere neinchiriate /nerezervate : 23 lei / zi ,
taxa de folosință in zi desfasurare piata hala peste/ hala carne : 38 lei / zi , taxa perceputa pana la incheierea contractelor de inchiriere anuala , 
tarife ce se vor actualiza anual cu indicele de inflație si care poate fi modificat prin hotărîre a Consiliului local Pârscov .
	Titularii contractelor de inchiriere anuala , rezervare 1-3 luni , platitori taxa zilnica tarabe/ hala carne/ hala peste nu achita taxa de intrare in piata .
Art.16 Producatorii sunt responsabili in fata consumatorilor si a organelor de control pentru calitatea produselor oferite la vanzare si raspund pentru respectarea normelor de igiena, producere, prelucrare si comercializarea produselor.
Art.17 Pentru produsele de origine animala destinate comercializarii, producatorii au obligatia de a se inregistra la D.V.S.A.

Cap. VI     Drepturi si obligatii ale utilizatorilor pietei

Art.18 Comerciantii si utilizatorii Pietei Mixte Pârscov au urmatoarele drepturi:
· de a se putea informa facil asupra tarifelor practicate in piata;
· de a avea acces gratuit la cantarul de 30 kg pentru o singura cantarire;
· de a putea practica preturile pe care la considera optime pentru marfurile pe care le comercializeaza;
· de a avea acces la toate serviciile oferite de administratia pietei;
· de a fi informat asupra perioadei si orarului de functionare a pietei;
· alte drepturi oferite de administratorul pietei

Art.19 Obligatii ale utilizatorilor si comerciantilor din Piata Mixtă Pârscov:
· de a afisa preturile pentru produsele oferite la vanzare conform prevederilor legale;
· de a respecta legislatia in vigoare in domeniul comercializarii serviciilor precum si in domeniul protectiei consumatorului;
· de a efectua cantarirea si masurarea marfurilor numai cu mijloace legale verificate metrologic ;
· de etalare a instrumentelor de masura
· persoanele juridice ce utilizeaza Piata mixtă Pârscov in vederea comertului au obligativitatea de a afisa denumirea persoanei juridice in loc vizibil,usor de citit , unde nu poate fi stearsa;
· de a mentine permanent curatenia la locul de vanzare si in jurul acestuia si transportarea deseurilor in locurile special amenajate in cadrul pietei ori de cate ori este cazul;
· de a nu expune marfurile in afara locului de vanzare alocat;
· de a nu oferi spre vanzare marfuri inainte de deschiderea pietei si dupa inchiderea acesteia;
· alteobligatii stabilite de catrea dministratorul pietei

Cap.VII Drepturile si obligatiile administratorului pietei

Art.20 Administratorul pietei are urmatoarele drepturi si obligatii :
· elaboreaza regulamentul pentru functionarea pietei conform prevederilor in vigoare si il supune spre aprobare si avizare autoritatilor publice locale;
· verifica daca utilizatorii pietei au calitatea de producator sau comerciant conform prevederilor legale;
· verifica daca utilizatorii comercianti persoana juridica au afisate numele si sediul social;
· afiseaza la loc vizibil si in mod lizibil regulamentul cadru, orarul de functionare precum si tarifele practicate in piata;
· sprijina organele de control autorizate;
· nu admite in piata un numar de comercianti mai mare decat limita locurilor de vanzare existente in piata;
· stabileste tarifele pentru serviciile prestate si asigura afisarea acestora ;
· asigura evidenta solicitarii locurilor de vanzare, atribuirea acestora producatorilor agricoli si comerciantilor produselor de uz gospodaresc in ordinea solicitarii ;
· controleaza daca mijloacele de masurare proprietatea utilizatorului sunt verificate din punct de vedere metrologic si interzice folosirea celor care nu corespund prevederilor legale in domeniu;
· asigura gratuit cantar de control pentru verificarea de catre cumparatori a corectitudinii cantarelor
· asigura salubrizarea pietei ori de cate ori este nevoie;
· asigura in mod gratuit functionarea unui cantar cu o capacitate de peste 30 kg la o singura cantarire;
· alte drepturi si obligatii cuprinse in alte acte normative

Cap.VIII Sancțiuni
    ART. 21 Constituie contravenţii următoarele fapte:
    a) funcţionarea pieţei fără autorizaţie de funcţionare eliberată de autorităţile publice locale;
    b) funcţionarea pieţei fără un regulament propriu, în funcţie de tipul acesteia, elaborat de administratorul pieţei şi avizat de autoritatea publică locală;
    c) acordarea de către administratorul pieţei cu profil agroalimentar a unui procent mai mare de 10% din suprafaţa comercială a platoului pentru comercializarea produselor de uz gospodăresc;
    d) neasigurarea de către administratorul pieţei a unui număr de cântare în stare de funcţionare egal cu cel al locurilor de vânzare destinate închirierii pentru micii producători agricoli care comercializează legume, fructe, cereale şi seminţe;
    e) neasigurarea de către administratorul pieţei a cântarelor cu capacitate de peste 30 kg la o singură cântărire, exceptând piaţa volantă şi talciocul;
    f) neafişarea de către administratorul pieţei a tarifelor pentru serviciile practicate în cadrul pieţei;
    g) nerespectarea de către administrator a tipului de piaţă stabilit prin regulamentul pentru funcţionarea acesteia;
    h) neatribuirea de către administratorul pieţei a locurilor de vânzare, destinate producătorilor agricoli şi comercianţilor produselor de uz gospodăresc, în ordinea solicitărilor şi în limita locurilor disponibile existente în sectorul de piaţă destinat produselor oferite spre vânzare de către solicitanţi;
    i) neverificarea de către administratorul pieţei a actelor care să ateste dacă cântarele proprii ale comercianţilor sunt verificate din punct de vedere metrologic;
    j) neasigurarea de către administratorul pieţei a cântarului de control, verificat metrologic conform actelor normative, pentru verificarea de către cumpărători a corectitudinii cântăririlor;
    k) cedarea, prin orice formă de contracte cu terţi, de către comercianţii deţinători prin contract de închiriere sau asociere cu administratorul pieţei, a structurilor de vânzare obţinute în folosinţă, precum şi a locurilor de vânzare atribuite producătorilor agricoli;
    l) neafişarea la locul de desfăşurare a activităţii din zona publică, de către persoane fizice, asociaţii familiale sau persoane juridice, a numelui/denumirii, iar pentru societăţile comerciale şi a sediului social, aşa cum au fost înregistrate în registrul comerţului;
    m) neafişarea de către administratorul pieţei în locuri uşor accesibile a regulamentului propriu pentru funcţionarea pieţei;
    n) neasigurarea de către administratorul pieţei a condiţiilor de comercializare în piaţă, conform prevederilor din regulamentul propriu pentru funcţionarea pieţei;
    o) nerespectarea de către administratorul pieţei volante a duratei de amplasare şi/sau de eliberare a spaţiului care i-a fost atribuit, precum şi neefectuarea igienizării suprafeţei pe care a fost amplasată piaţa volantă;
    p) neafişarea la loc vizibil a orarului de funcţionare al pieţei, la punctele principale de acces în piaţă;
    q) desfăşurarea, în incinta pieţei, a activităţilor de prestări de servicii de alimentaţie publică în structuri de vânzare nespecializate;
    r) neasigurarea cerinţelor legale pentru produse industriale de a fi probate sau verificate pentru produsele comercializate de către persoane fizice autorizate, asociaţii familiale sau persoane juridice, în zone publice, în structuri cu locaţie fixă sau temporară.
    ART. 22 Contravenţiile prevăzute la art. 21 se sancţionează după cum urmează:
    a) faptele prevăzută la lit. a), cu amendă de la 8000 lei la 10000 lei;
    b) faptele prevăzute la lit. b), k), n) şi o), cu amendă de la 6000 lei la 8000 lei;
    c) faptele prevăzute la lit. c), g), h) şi q), cu amendă de la 1000 lei la 2000 lei;
    d) faptele prevăzute la lit. p), cu amendă de la 200 lei la 2000 lei;
    e) faptele prevăzute la lit. d), e), f), i), j), m) şi r), cu amendă de la 1000 lei la 1500 lei;
    f) faptele prevăzute la lit. l), cu amendă de la 200 lei la 400 lei.

    ART. 23 (1) Constatarea contravenţiilor prevăzute la art. 21 şi aplicarea sancţiunilor prevăzute la art. 22 se realizează după cum urmează:
    a) de către împuterniciţii prefectului şi ai preşedintelui consiliului judeţean, în cazurile prevăzute la art. 21 lit. a)-j) şi m)-o);
    b) de către împuterniciţii primarului, în cazurile prevăzute la art. 21 lit. a)-p);
    c) de către reprezentanţii împuterniciţi ai Autorităţii Naţionale pentru Protecţia Consumatorilor, în cazurile prevăzute la art. 21 lit. l), p), q) şi r).
    d) de către poliţişti anume desemnaţi, pentru contravenţiile prevăzute la art. 21 lit. a), b), d), e), f), i), j), m), o), p) şi q).

    (2) Contravenientul poate achita, pe loc sau în termen de cel mult 15 zile de la data încheierii procesului-verbal ori, după caz, de la data comunicării acestuia, jumătate din minimul amenzii, agentul constatator făcând menţiunea despre această posibilitate în procesul-verbal, cu excepţia contravenţiei prevăzute la art. 21 lit. p).

    ART. 24  Dispoziţiile privind contravenţiile prevăzute la <LLNK 12001     2130 301   0 76>art. 21 şi 22 se completează cu prevederile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin <LLNK 12002   180 10 201   0 18>Legea nr. 180/2002, cu modificările ulterioare.

Cap.lX Dispoziții finale
Art.25
Anexa nr. 1 face parte integrantă din prezentul Regulament.
Prezentul Regulament va putea fi modificat /completat prin hotărârea Consiliului local Pârscov .

